stanford-oval/wikipedia huggingface dataset:
Niklas Savander

Niklas Savander (s. 4. elokuuta 1962 Helsinki) on suomalainen yritysjohtaja. Hän toimi Nokian Markets-yksikön johtajana vuosina 2010–2012 ja Nokian johtokunnan jäsenenä vuodesta 2006, kunnes kesäkuussa 2012 ilmoitettiin Savanderin lähtevän Nokiasta. Tammikuusta 2014 toukokuuhun 2015 Savander oli ruotsalaisen sädehoitolaitteita valmistavan Elektan toimitusjohtajana.
Savanderia pidettiin Nokian merkittävimpiin johtajiin kuuluvana henkilönä, joka oli mukana kehittämässä Nokiaa nykyiseksi. Häntä pidettiin myös yhtenä ehdokkaana tulevaksi toimitusjohtajaksi Olli-Pekka Kallasvuon jälkeen.
Savander on koulutukseltaan diplomi-insinööri (Teknillinen korkeakoulu) ja kauppatieteen maisteri (Svenska Handelshögskolan). Hän oli Nokian palveluksessa vuodesta 1997. Sitä ennen hän oli 1987–1997 Hewlett-Packardin palveluksessa  Savanderin isä Magnus Savander on ollut Rosenlewin toimitusjohtaja, ja hänen äitinsä Christina von Frenckell kuului Rosenlewin omistajasukuun. Niklas Savander on Waldemar von Frenckellin säätiön puheenjohtaja.[lähde? ]
BusinessWeek ennakoi yritysmaailman tulevaisuuden toivoja listatessaan Savanderista Nokian seuraavaa toimitusjohtajaa.
Nykyisin Savander toimii monien pääomasijoittajien ja ohjemistoyritysten neuvonantajana. Savander on myös hallitusammattilainen ja on istunut muun muassa Nokia Siemens Networksin, Symbianin, Tamfeltin, Nebulan, Klarna Bankin, Doron, Verne Globalin, Zervantin, Cint Groupin ja SilverFinin sekä monien säätiöiden hallituksissa.  Hän on tällä hetkellä Evondos Oy, , EasyPark Groupin ASA ja OutPost24 ABn yritysten hallituksen puheenjohtaja.[lähde? ]
Naoto Ōtake

| Henkilötiedot |
| --- | --- | --- |
Syntymäaika: 18. lokakuuta 1968 (ikä 55)
Syntymäpaikka: Shizuoka, Japani
Pelipaikka: Puolustaja
Seurat
| Vuodet | Seura | O (M) |
| 1991-1997 1998-2001 | Yokohama Flügels Kyoto Purple Sanga |  |
Maajoukkue
| 1994 | Japani | 1 (0) |
Naoto Ōtake (jap. 大嶽 直人; s. 18. lokakuuta 1968 Shizuoka, Japani) on japanilainen entinen jalkapalloilija.
Jalkapallomaajoukkue

Naoto Ōtake edusti Japanin maajoukkuetta vuosina 1994. Hän on osallistunut mm. Asian mestaruuskilpailuissa 1988 ja 1992.
Tilastot

| Japanin maajoukkueessa> Vuodet | Japanin maajoukkueessa> ottelut | Japanin maajoukkueessa> maalit |
| --- | --- | --- |
| 1994 | 1 | 0 |
| Yhteensä | 1 | 0 |
Aiheesta muualla

National Football Teams
Japan National Football Team Database
Japanin joukkue – Jalkapallon AM-kilpailut 1988
1 Tsuchida |
2 Ueno |
3 Horiike |
4 Taguchi |
5 Sakakura |
6 Motoyoshi |
7 Ihara |
8 Ōtake |
9 Shirasawa |
10 Oenoki |
11 Ikenoue |
12 Nakayama |
13 Kurosaki |
14 Noda |
15 Minoguchi |
16 Maeda |
17 Sukigara |
18 Matsuyama |
19 Sanada |
20 Takagi |
Valmentaja Yokoyama
Japanin joukkue – Jalkapallon AM-kilpailut 1992
1 Matsunaga |
2 Ōtake |
3 Katsuya |
4 Horiike |
5 Hashiratani |
6 Tsunami |
7 Ihara |
8 Fukuda |
9 Takeda |
10 Ramos |
11 Miura |
12 Yamada |
13 Sakakura |
14 Kitazawa |
15 Yoshida |
16 Nakayama |
17 Moriyasu |
18 Jinno |
19 Maekawa |
20 Takagi |
Valmentaja Ooft
Niklas Roest

| Niklas Roest> Henkilötiedot |
| --- | --- |
Syntynyt: 3. elokuuta 1986 (ikä 38) Oslo, Norja
Kansalaisuus:   Norja
Jääkiekkoilija
Pelipaikka:  vasen laitahyökkääjä
Maila:  vasen
Pituus:  174 cm
Paino:  81 kg
Seura
Seura:  Sparta Sarpsborg
Sarja:  GET-ligaen
Pelaajaura
Pääsarjaura:  2009–
Aik. seurat:  Manglerud Star BIK Karlskoga (Allsvenskan)
Niklas Roest (s. 3. elokuuta 1986 Oslo) on norjalainen jääkiekkoilija, pelipaikaltaan vasen laitahyökkääjä. Hän edustaa kotimaansa pääsarjatasolla GET-ligaenissa pelaavaa Sparta Sarpsborgia.
Roestin kasvattajaseura on Manglerud Star. Kaudella 2013–2014 hän pelasi Ruotsin toiseksi korkeimmalla sarjatasolla Allsvenskanissa BIK Karlskogan joukkueessa, ja teki 37 runkosarjaottelussa tehot 3+8=11.
Norjan maajoukkueessa Roest on pelannut kolmissa MM-kisoissa sekä vuoden 2014 olympiaturnauksessa.
Muumion paluu

| Muumion paluu> The Mummy Returns |
| --- | --- |

Ohjaaja:  Stephen Sommers
Käsikirjoittaja:  Stephen Sommers
Tuottaja:  Sean Daniel James Jacks
Säveltäjä:  Alan Silvestri
Kuvaaja:  Adrian Biddle
Leikkaaja:  Ray Bushey III Bob Ducsay Kelly Matsumoto
Pääosat:  Brendan Fraser Rachel Weisz John Hannah >Arnold Vosloo Oded Fehr Patricia Velásquez The Rock
Valmistustiedot
Valmistusmaa:   Yhdysvallat
Tuotantoyhtiö:  Universal Pictures
Levittäjä:  UIP-Dunafilm Universal Studios Netflix
Ensi-ilta:   4. toukokuuta 2001  18. toukokuuta 2001
Kesto:  130 min
Alkuperäiskieli:  englanti
Budjetti:  98 miljoonaa $
Tuotto:  433 013 274 $
Edeltäjä:  Muumio
Seuraaja:  Muumio: Lohikäärmekeisarin hauta
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Muumion paluu (engl. The Mummy Returns) on vuonna 2001 ensi-iltansa saanut Stephen Sommersin ohjaama yhdysvaltalainen seikkailuelokuva, jonka pääosissa näyttelivät Brendan Fraser, Rachel Weisz, John Hannah, Arnold Vosloo, Oded Fehr, Patricia Velásquez ja Dwayne ”The Rock” Johnson. Se on jatko-osa vuoden 1999 elokuvalle Muumio.
Muumion paluun inspiroimana elokuvasarjalle toteutettiin myös 5 000 vuoden taakse sijoittuva esiosa ja spin-off -elokuva Skorpionikuningas, joka keskittyy Johnsonin esittämään Mathayusiin. Jatko-osa Muumio: Lohikäärmekeisarin hauta sai ensi-iltansa vuonna 2008.
Tarina

Eletään vuotta 3067 ea. kaupungissa nimeltä Theba. Tuolloin suuri Skorpionikuningas yritti joukkojensa kanssa valloittaa "tunnetun maailman". Seitsemän vuotta kestäneen sodan päätteeksi Skorpionikuninkaan armeija ajettiin Ahm Sheren aavikolle. Yksi kerrallaan he kuolivat aurinkoon. Lopulta vain puolikuollut Skorpionikuningas oli jäljellä. Hän solmi sopimuksen Anubiksen kanssa, jonka mukaan Anubis säästäisi hänet ja hän antaisi sielunsa. Anubis antoi armeijansa Skorpionikuninkaan käyttöön. Kun hän oli tuhonnut kaiken, Anubis pakotti Skorpionikuninkaan palvelemaan häntä ikuisesti. Hänen armeijansa muuttui hiekaksi ja siellä he odottavat hiljaa herättämistään.
Siirrytään Lontooseen vuoteen 1933. Evelyn ja Rick ovat saaneet lapsen nimeltä Alex. Evelyn on nähnyt unen, jossa hän on temppelissä missä kukaan ei ole ollut pitkään aikaan. He menevät tutkimaan tätä temppeliä ja sinne tulevat rosvot, jotka etsivät Skorpionikuninkaan rannekorua. Evelyn ja Rick löytävät arkun, avaavat sen ja löytävät tuon rannekorun. Avaamisen jälkeen temppeli alkaa täyttyä Niilin vedellä.
Hamunaptrassa, kuolleiden kaupungissa, löydetään elämän- ja kuolemankirjat. Kirjojen löytäjät etsivät Imhotepin arkkua ja lopulta löytävätkin sen. Imhotep aiotaan taas herättää henkiin. Jotta Imhotep saisi maailmanvalloitussuunnitelmansa täytäntöön, hän tarvitsee Skorpionikuninkaan rannekorun, joka taas on O'Connelleilla Lontoossa.
Lontoossa Evelyn päättelee, että rannekoru näyttää tien Ahm Sheren kadonneeseen kaupunkiin, joka on samalla Anubiksen kadonneen armeijan hautapaikka. Imhotepin löytäjät tunkeutuvat O'Connelleiden taloon. He eivät löydä rannekorua, koska Alex laittoi sen käteensä. He sieppaavat Evelynin ja aikovat uhrata hänet Imhotepille. Hänen miehensä Richard O'Connell kuitenkin onnistuu pelastamaan hänet ja he päättävät lähteä kohtia Ahm Sheren aavikkoa.
Matkalla heille kuitenkin selviää, että Imhotep ja Anck-su-Namun ovat heidän perässään. He sieppaavat Alexin ja jos he onnistuvat herättämään Skorpionikuninkaan eloon, Imhotep tappaa hänet ja hän hallitsee maailmaa yhdessä Anck-su-Namun kanssa.
He löytävät Ahm Shereen, siellä retkikunnan kimppuun hyökkäävät muumio-apinat, jotka tappavat retkikunnasta suurimman osan. Hazef herättää hiukan myöhemmin Skorpionikuninkaan ja Anubiksen armeijan. Ardeth Bay johtaa medjait taisteluun, jossa he yrittävät pysäyttää Anubiksen armeijan, joka koostuu kahdella jalalla kävelevistä suurista sakaaleista. Rick, Evy, Alex ja Jonathan pääsevät kultaiseen pyramidiin, tappavat Skorpionikuninkaan ja lähtevät pois.
Rooleissa

| 0 | 1 | 2 |
| --- | --- | --- |
|  Brendan Fraser   | … |  Richard 'Rick' O'Connell   |
|  Rachel Weisz   | … |  Evelyn Carnahan O'Connell / prinsessa Nefertiri   |
|  John Hannah   | … |  Jonathan Carnahan   |
|  Arnold Vosloo   | … |  Ylipappi Imhotep   |
|  Oded Fehr   | … |  Ardeth Bay   |
|  Dwayne Johnson   | … |  Mathayus Skorpionikuningas   |
|  Freddie Boath   | … |  Alexander 'Alex' O'Connell   |
|  Patricia Velásquez   | … |  Meela Nais / Anck-Su-Namun   |
|  Alun Armstrong   | … |  Baltus Hafez   |
|  Adewale Akinnuoye-Agbaje   | … |  Lock-Nah   |
|  Shaun Parkes   | … |  Izzy Buttons   |
|  Bruce Byron   | … |  Red   |
|  Joe Dixon   | … |  Jacques   |
|  Tom Fisher   | … |  Spivey   |
|  Aharon Ipalé   | … |  Faarao Seti I   |
Nepalin kuningaskunta

Nepalin kuningaskunta (nepaliksi नेपाल अधिराज्य, Nepāl Adhirājya) oli hindukuningaskunta, joka perustettiin vuonna 1768. Sen perusti kuningas Prithvi Narayan Shah, Gorkhan kuningaskunnan monarkki. Nepalin kuningaskunta oli olemassa 240 vuoden ajan, kunnes monarkia lakkautettiin vuonna 2008.
Aiheesta muualla

Kuvia tai muita tiedostoja aiheesta Nepalin kuningaskunta Wikimedia Commonsissa
Mortal Mind Creation

| Mortal Mind Creation Celesty |
| --- | --- | --- |

Studioalbumin tiedot
 Äänitetty : 3. kesäkuuta – 14. heinäkuuta 2006
 Studio : Martin Kantola Audio -studio
 Julkaistu: 24. lokakuuta 2006
 Tuottaja(t): Arttu Volanto
 Tyylilaji: power metal
 Kesto: 45.11
 Levy-yhtiö: Dockyard1 Records
Celestyn muut julkaisut
| Legacy of Hate 2004 | Mortal Mind Creation 2006 | Vendetta 2009 |
Mortal Mind Creation on Celestyn kolmas studioalbumi, joka julkaistiin 24. lokakuuta 2006.
Kappaleet

Kaikki kappaleet säveltänyt Celesty ja sanoittanut Jere Luokkamäki, ellei toisin mainittu.
Lord of Mortals – 4.43
Unreality – 5.04
Demon Inside – 6.40
War Creations – 4.30
Empty Room – 5.23
Among The Dreams – 4.36
Back in Time – 4.08
Arrival – 4.43
Last Sacrifice – 5.24
Final Pray – 4.51 (Japanin bonuskappale, san. Railio)
Kokoonpano

Antti Railio – laulu
Tapani Kangas – kitara
Teemu Koskela – kitara
Ari Katajamäki – basso
Jere Luokkamäki – rummut
Juha Mäenpää – kosketinsoittimet
Arvostelut

Imperiumi.net: 9–/10
The Metal Forge: 9/10
Soundi:
Aiheesta muualla

Mortal Mind Creation Discogsissa. (englanniksi)
Albumi Mortal Mind Creation Encyclopaedia Metallum -sivustolla (englanniksi)
Noah Cyrus

Noah Cyrus
Noah Lindsey Cyrus (s. 8. tammikuuta 2000 Nashville, Tennessee) on yhdysvaltalainen näyttelijä ja laulaja. Hän on Miley Cyrusin pikkusisko.
Cyrus esiintyi ensimmäisen kerran televisiossa 3-vuotiaana Gracie Herbertinä tv-sarjassa Doc. Hän on myös ollut sivuroolissa kuudessa Hannah Montana -jaksossa sekä taustatanssijana elokuvassa Hannah Montana: The Movie. Lisäksi hän oli ääninäyttelijänä japanilaisessa anime-elokuvassa Ponyo rantakalliolla. 12-vuotias Noah näytteli Lumikkia lapsena elokuvassa Lumikki ja metsästäjä.
Noahilla ja hänen serkullaan Emily Grace Reeversillä on oma YouTube-kanava nimeltään "The Noie & Ems Show", joka sai ensi-iltansa 14. huhtikuuta 2009.
Noah Cyrusin vanhemmat ovat Tish Cyrus (o.s. Finley) ja kantrilaulaja Billy Ray Cyrus. Isosisko Mileyn lisäksi hänellä on toinen isosisko Brandi sekä velipuolet Trace ja Christopher sekä isoveli Braison.
Noah on myös julkaissut ensimmäisen singlensä "Make Me (Cry)" yhdessä laulajan Labrinth kanssa vuonna 2016.
Aiheesta muualla

Noah Cyrus Internet Movie Databasessa. (englanniksi)
Noah Crawford

| Noah Crawford> Henkilötiedot |
| --- | --- |
Syntynyt: 13. lokakuuta 1994 (ikä 29) Oklahoma City, Oklahoma
Näyttelijä
Taiteilijanimet:  Noah C. Crawford
Aktiivisena:  2005–
Aiheesta muualla
IMDb 
Noah Crawford (s. 13. lokakuuta 1994 Oklahoma City, Oklahoma, Yhdysvallat) on yhdysvaltalainen lapsinäyttelijä, joka tunnetaan televisiosarjasta Kovan onnen kundi, jossa hän esitti sarjan päähahmoa nuorena. Crawfordin ensimmäinen päärooli oli animaatioelokuvassa Next Avengers: Heroes of Tomorrow, jossa hän ääninäytteli Kapteeni Amerikan poikaa James Rogersia.
Aiheesta muualla

Noah Crawford TVRage.comissa (Arkistoitu – Internet Archive) (englanniksi)
Neuss

| Neuss |
| --- | --- |
 Kaupungintalo
 vaakuna
 Neussin sijainti Rhein-Kreis Neussin piirikunnassa
 Neuss
 Koordinaatit: 51°12′N, 6°42′E 
Valtio:  Saksa
Osavaltio:  Nordrhein-Westfalen
Hallintopiiri:  Düsseldorf
Piirikunta:  Rhein-Kreis Neuss
Pinta-ala:  
 – Kokonaispinta-ala:  99,52 km²
Väkiluku (31.12.2022):  154 139
 – Väestötiheys:  1 549 as./km²
 
 www.neuss.de 
Infobox OKVirheellinen NIMI-arvo: 
Neuss on kaupunki Saksassa Nordrhein-Westfalenin osavaltiossa. Se sijaitsee Reinin rannalla vastapäätä Düsseldorfia. Vuoden 2022 lopussa siellä oli 154 139 asukasta. Neuss on Rhein-Kreis Neussin piirikunnan suurin kaupunki.
Historia

Kaupungin perustivat roomalaiset vuonna 16 eaa. etuvartioksi (lat. castellum) Rein- ja Erftjokien yhtymäkohtaan nimellä Novaesium. Se on Augsburgin (lat. Augusta Vindelicorum) ja Trierin (lat. Augusta Treverorum) jälkeen Saksan kolmanneksi vanhin roomalaisasutus.
Keskiajalla Neuss kasvoi hyötyessään sijainnistaan Reinin ylityspaikalla. 900-luvulla sinne sijoitettiin Pyhän Quirinuksen jäänteet, joita palvomaan tehtiin pyhiinvaelluksia Pyhän saksalais-roomalaisen keisarikunnan ulkopuoleltakin. Ensimmäinen maininta Neussista kaupunkina on vuodelta 1138.
Vuosina 1474–1475 Burgundin herttua Kaarle Rohkea piiritti kaupunkia lähes vuoden. Kaupungin kestettyä piirityksen keisari Fredrik III antoi sille palkkioksi oikeuden lyödä rahaa ja kantaa keisarillista vaakunaa – kotkaa ja kruunua. Lisäksi hän teki kaupungista Hansaliiton jäsenen, vaikka muut jäsenet eivät sitä koskaan hyväksyneet.
Ranskan Ludvig XIV:n ajan sodat johtivat Neussin taloudelliseen perikatoon ja sen merkitys kauppapaikkana väheni. Taloudellinen nousu alkoi uudelleen vasta 1800-luvulla. Vuosina 1794–1814 Neuss oli osa Ranskaa Napoleonin valtakaudella. Vuonna 1815 se liitettiin Preussiin ja järjestettiin piiriksi, johon kuuluivat Neussin, Dormagenin, Nettesheimin, Nievenheimin, Rommerskirchenin ja Zonsin kunnat. Kaupungissa oli tällöin 6 333 asukasta.
Vuonna 1975 Neussin ja Grevenbroichin piirit yhdistyvät Rhein-Kreis Neussiksi.
Talous

Neuss on merkittävä rautateiden ristysasema. Sen satamaan pääsevät jokialukset ja pienet valtamerilaivat. Kaupungissa on konepaja-, paperi-, metalli- ja elintarviketeollisuutta ja siellä käydään viljakauppaa.
Aiheesta muualla

Kuvia tai muita tiedostoja aiheesta Neuss Wikimedia Commonsissa
Kaupungin verkkosivut (saksaksi)
Nousunopeus

Boeing F-15 Eagle miltei pystysuorassa nousussa.
Lentomekaniikassa nousunopeus (RoC, rate of climb) on pystynopeus, jolla lentokoneen lentokorkeus kasvaa. Monissa maissa se ilmaistaan lentämisessa yksiköissä jalkaa minuutissa (ft/min), lentokoneen suunnitellussa käytetään nykyään yleensä SI-yksiköitä. Lentokoneessa tätä mittaa variometri (VSI, vertical speed indicator).
Vastaava mutta vähemmän käytetty termi on olemassa myös lentokorkeuden vähemiselle, mutta se ei ole yhtälailla kriittinen lentokoneen suorituskyvyn mittari kuin nousunopeus.
Lentokoneella on kaksi lentonopeutta, jolla saavutetaan optimaalinen nousu. Niistä käytetään termejä Vx ja Vy. Nopeudella Vx saavutetaan suurin nousukulma. Sitä käytetään lentoonnousussa lyhyiltä kentiltä, joiden nousulinjalla on esteitä, jotka pitää ylittää. Suihkumoottorilla varustetulle lentokoneelle tämä on minimivastusta vastaava lentonopeus. Nopeudella Vy saatutetaan suurin nousunopeus Nopeus Vx on aina pienempi kuin Vy. Vx kasvaa lentokorkeuden mukana, Vy pienenee lentokorkeuden kasvaessa. Lakikorkeudessa nämä ovat yhtä suuria.
Nousunopeuden vallitseva maailmanennätys kuuluu venäläiselle MiG-29-hävittäjälentokoneelle, jolle se on suurimmillaan merenpinnan tasolla 330 m/s (65,000 ft/min) (1188 km/h). Koneen keskimääräinen nousunopeus merenpinnalta 6 km korkeuteen on 109 m/s (392 km/h)
Neurovisio

| Neurovisio |
| --- | --- |
Tyyli:  sketsisarja
Kestoaika:  25 min
Pääosissa:  Pirkka-Pekka Petelius Pedro Hietanen Jope Ruonansuu
Alkuperämaa:  Suomi
Verkko:  Kolmoskanava
Esitetty:  2. kesäkuuta 1992 – 25. elokuuta 1992
Jaksoja:  12
Aiheesta muualla
IMDb 
Neurovisio oli Kolmoskanavalla kesällä 1992 esitetty 12-osainen suomalainen sketsisarja. Osa sarjan sketseistä oli vanhoja sketsejä radion Yömyöhä -kuunnelmista. Sketsien lisäksi joka jaksossa oli mukana myös kolme musiikkivideota.
Esitettyjä sketsejä

Alko tiedottaa
Portieeri
Aarne Tanninen Vashinktonista
Ruotsalainen mies
Todella ihmeellinen luonto
Dokulamppu (Lukulamppu-ohjelman parodia)
Pekka Vennamo
Arja Taneli Korisevan ja Mehmed Halvataatelin häät
Sana on vapaa
Ruutuysi
Mainokset
Sikaparlamentti
Ensimmäinen eräpäivä
Tirkistelijä
Virallisten valvojien kuoro Poikamiehet
Mies ja pastori
Janoinen mies erämaasta
DVD-julkaisu

Pan Vision julkaisi syyskuussa 2006 Neurovision samassa julkaisussa vuonna 1996 esitetyn Hömppäveikot -televisiosarjan kanssa. Sarjan alkuperäiset jaksot on DVD:llä koostettu kuuteen jaksoon, jotka sisältävät sarjan parhaita sketsejä.
Aiheesta muualla

DVDINFO - Neurohömppä
DVDINFO - Neurohömppä - mainosvideo
Muuttuja (ohjelmointi)

Muuttuja (engl. variable) tarkoittaa ohjelmointikielissä nimettyä eli symbolista tietovarastoa, josta tietoa voidaan hakea ja johon tietoa voidaan kirjoittaa, mikäli muuttuja ei ole ns. vakio (tällöin on tietenkin harhaanjohtavaa puhua muuttujasta). Muuttujia käytetään yleisesti ohjelmointikielissä tiedon varastointipaikkana.
Muuttujan nimestä voi käyttää myös nimeä tunnus (engl. identifier).
Muuttujalla voi olla tyyppi ja sen nimellä (tunnuksella) näkyvyysalue (scope), jonka sisällä voi käyttää ohjelmassa.
Muuttujalla on myös olemassaoloaika, jona sille on varattu tila.
Perusteet

Muuttujia käytetään yleisesti matemaattisissa lausekkeissa ja algoritmeissä kuvaamaan symboleja, joiden arvoa ei etukäteen haluta sitoa mihinkään tiettyyn arvoon. Muuttujien käyttö mahdollistaa yleiskäyttöisten proseduurien ja funktioiden luomisen. Esimerkiksi seuraava funktio palauttaa kahden lukumuuttujan "x" ja "y" yhteenlasketun summan:
funktio summa(x, y) {
   summa = x + y;
}
Koska muuttujien "x" ja "y" arvoa ei ole etukäteen sidottu, voidaan funktiota kutsua halutuilla arvoilla, esimerkiksi summa(10,29) palauttaisi arvon 39. Muuttujien sisältämät arvot voivat olla muitakin kuin numeroita. Tyypillisesti ohjelmistoissa muuttujilla käsitellään tekstiä, numeroita ja olioita;
minkä hyvänsä kielen tunteman tyypin ja sitä kautta myös lausekkeen paluuarvo voidaan sijoittaa muuttujaan. Laillisten arvojen joukko riippuu
käytettävän kielen tyyppijärjestelmästä.
Perusteet > Muuttujien käyttö

Muuttujia käsitellään ohjelmointikielissä operaattoreiden avulla samoin kuin vakioita ja literaalejakin. Esimerkiksi yhteenlaskussa käytetään yleensä "+" -operaattoria kahden muuttujan välissä merkitsemään yhteenlaskua. Operaattori voi sijaita myös muualla suhteessa muuttujaan. Esimerkiksi Lisp-ohjelmointikielessä:
(+ x y )
vastaa merkintää "x + y". Tärkeä operaattori on myös sijoitusoperaattori, jolla muuttuja voidaan sijoittaa toiseen muuttujaan, esimerkiksi
summa = x + y;
 summa := x + y;
ovat esimerkkejä eri kielissä käytetyistä sijoitusoperaattoreista. Loogisten operaattoreiden avulla voidaan vertailla muuttujien arvoja, esimerkiksi
lauseessa:
if( x > y ) then print "x on suurempi kuin y";
operaattori ">" vertailee onko x suurempi kuin y jolloin lause tulostaa ruudulle tekstin, jos näin on. Eri ohjelmointikielissä on erilaisia tapoja käsitellä muuttujia operaattoreiden avulla.
Muuttujatyyppejä

Ohjelmointikielissä symbolinen muuttuja voi viitata lähes minkätyyppiseen tietoon tahansa. Ohjelmointikielissä voidaan kuitenkin määritellä minkätyyppiseen tietoon muuttuja viittaa. Muuttujat voivat olla joko
etukäteen tiettyyn tietotyyppiin sidottuja
sisältää vapaasti mitä tahansa tietoa
Jos muuttujan viittaama tieto on staattisesti tyypitetty, kuten useimmissa käännetyissä ohjelmointikielissä on laita, se ei saa viitata muunkaltaiseen tietoon. Esimerkiksi muuttuja, joka viittaa kokonaislukuarvoon määritellään C-kielessä seuraavasti:
int x;
Tyypillisiä tietotyyppejä, joihin muuttujat ohjelmointikielissä voivat viitata ovat:
boolean eli totuusarvot (tosi/epätosi)
kokonaisluvut
liukuluvut (desimaaliluvut, reaaliluvut)
merkkijonot
muistiavaruuden osoitteet (ks. osoitin)
oliot eli luokkien instanssit
Muuttujatyyppejä > Osoittimet

Erityisen hyödyllisiä muuttujia ovat muistiavaruuden osoitteetselvennä, koska ilman niitä ei moderneja tietokoneohjelmia voitaisi rakentaa.kenen mukaan? Osoittimen tehtävänä ei ole sisältää varsinaista tietoa vaan kertoa mistä muistiavaruuden osoitteesta tavoiteltava tieto on löydettävissä. Muuttujaa, joka sisältää muistiavaruuden osoitteen sanotaan osoittimeksi (pointer). Osoittimen etuna on, että se tarvitsee itse vähän tilaa (esimerkiksi 32-bittisissä tietokoneissa 32 bittiä), mutta sen osoittama tietomäärä voi olla mielivaltaisen suuri. Osoittimen yhteydessä on yleensä hyödyllistä määritellä myös sen osoittaman tiedon tyyppi. Esimerkiksi C-kielessä määritellään osoitin merkkijonoon seuraavasti:
char *teksti;
Tekstin pituus voi olla mitä tahansa, mutta tietoa välitettäessä tarvitsee välittää vain osoittimen arvo. Osoittimiin liittyy myös vakavien ohjelmointivirheiden vaara, koska osoittimen arvon uudelleenasettaminen voi johtaa vakaviin virhetilanteisiin. Tästä syystä useissa uudemmissa ohjelmointikielissä ohjelmoija ei pääse itse asettamaan osoittimien arvoja, vaan kääntäjä tai tulkki suorittaa suurempien tietoalkioiden ja olioiden käsittelyn osoittimilla ohjelmoijan "tietämättä".
Muuttujatyyppejä > Vakiomuuttujat

Jos muuttujan tietoa ei saa muuttaa, voidaan se määritellä ns. vakiomuuttujaksi. Muuttuja voi olla vakiomuuttuja myös, jos se sijaitsee muistialueella, johon ei voida kirjoittaa (ns. ROM-muisti)
Muistinvaraus

Muuttujien varaaminen tietokoneen muistista tapahtuu yleensä jollain seuraavista tavoista:
muuttuja sijaitsee suorittimen rekisterissä
muuttuja varataan pinosta (voi olla suorittimen sisäinen muisti)
muuttuja varataan tietokoneen keskusmuistiin
muuttuja talletetaan pysyväismuistiin (ROM)
muuttuja sijaitsee muualla, esimerkiksi verkossa, hajautetulla palvelimella tms.
Suurin osa muuttujista luodaan ja talletetaan tietokoneen keskusmuistiin. Tällöin muuttuja säilyy tietokoneen muistissa niin kauan kuin virta katkaistaan tai sen päälle kirjoitetaan uusi arvo. Keskusmuistiin muuttujia tallennetaan pääasiassa kahdella tavalla: pino- ja kekomuistiin (stack, heap).
Joissakin tapauksissa suorittimella voi olla sisäänrakennettuna pieni muistialue nimenomaan pinoa varten. Tämä voi olla ohjelmallisesti käsiteltävää SRAM-muistia tai tarkoitukseen tehtyä laitteistoa, joka käyttäytyy muistin tavoin mutta pinon kokoa ei voi tällöin muuttaa.
Rekistereihin ja pinoon muuttujalle varataan muistia yleensä vain silloin, jos muuttujaa käsitellään vain lyhytaikaisesti ja muuttujan tulosta ei tarvitse säilyttää kuin hetken aikaa. Muuttujat varataan tyypillisesti pinosta, jos niillä on rajattu näkyvyysalue, jonka päätyttyä muuttuja ei ole käytettävissä. Näin tapahtuu tyypillisesti funktion tai lohkon sisäisille muuttujille. Kekomuisti on yleiskäyttöistä muistia, jota voidaan varata tiettyyn käyttöön ja se säilyy kunnes se vapautetaan. Jos ohjelma hukkaa viittauksen tai osoittimen kekomuuttujaan sitä ei voi enää käsitellä mutta se vie tilaa ja johtaa muistivuotoon.
Tavallisesti muun muassa laskujen välitulokset talletetaan rekistereihin. 
Funktiokutsujen parametrit talletetaan yleensä tietokoneen pinoon, koska niitä ei tarvitse säilyttää kuin sen aikaa kun funktiokutsu on voimassa.
Koska pino on käytettävissä useimmissa tietokone- tai mikroprosessoriarkkitehtuureissa, se on kätevä paikka väliaikaisen tiedon tallettamiseen.
Joissain tapauksissa myös funktiokutsujen parametrin välitetään suorittimen rekistereissä.
Esimerkiksi x86-arkkitehtuurissa yhteenlasku voitaisiin suorittaa rekistereillä seuraavasti:
mov ax, 10
 mov bx, 29
 add ax, bx  ; ax sisältää nyt summan 10+29